ബാത്ത് സോപ്പിന് വിലകൂട്ടാന് തീരുമാനം തൃശൂര്: അസംസ്കൃതവസ്തുക്കളുടെ വിലവര്ദ്ധിച്ചതിനാല് ബാത്ത് സോപ്പുകളുടെ വില കൂട്ടാന് കേരളത്തിലെ ബ്യൂട്ടി സോപ്പ് നിര്മ്മാതാക്കളുടെ കണ്സോര്ഷ്യം തീരുമാനിച്ചു. 100 ഗ്രാം സോപ്പിന് വില 20 രൂപയില് നിന്ന് 25 രൂപയാകും. 75 ഗ്രാം സോപ്പിന് പുതുക്കിയ വില 20 രൂപ. മലേഷ്യയിലെ പ്രതിസന്ധി, കടല്മാര്ഗമുള്ള ചരക്കുനീക്ക ഫീസ് വര്ദ്ധന എന്നിവയാണ് അസംസ്കൃതവസ്തു വില കൂടാന് മുഖ്യ കാരണങ്ങള്. ഇന്ധനവില വര്ദ്ധനയും തിരിച്ചടിയാണ്. പ്രതിസന്ധിമൂലം കേരളത്തിലെ 13ഓളം നിര്മ്മാതാക്കള് അടച്ചുപൂട്ടലിന്റെ വക്കിലുമാണെന്ന് കണ്സോര്ഷ്യം വ്യക്തമാക്കി. ഈ സാഹചര്യത്തിലാണ് കണ്സോര്ഷ്യം വഴി വില വര്ദ്ധന നടപ്പാക്കുന്നത്.